paragraph_text: Larsson je karijeru započeo u omladinskim momčadima domaćih klubova Eskilstuna City te IFK Eskilstuna dok je od 2001. do 2004. igrao u juniorima Arsenala. U seniorskom sastavu Arsenala igrač je ostvario svega tri nastupa te je sezonu 2006./07. proveo na posudbi u Birmingham Cityju. Istaknuvši se u klubu, Birmingham je otkupio njegov ugovor od Arsenala u ljeto 2007. Sebastian Larsson je s klubom ispao iz Premier lige krajem sezone 2010./11. Nakon pet godina i istekom ugovora, Larsson je 1. srpnja 2011. otišao u Sunderland. U srpnju 2017. je Šveđanin napustio Crne mačke.